open-index/open-wikipedia-markdown huggingface dataset:
Giuseppe Garibaldi (C551)

**Giuseppe Garibaldi** (runkonumero C551) on Italian laivaston vuonna 1983 vesillelaskettu lentotukialus.

## Valmistus
Alus tilattiin 28. helmikuuta 1978 Monfalconesta Italcantierilta, missä köli laskettiin 26. maaliskuuta 1981. Se laskettiin vesille 4. kesäkuuta 1983. Koeajot alkoivat 3. joulukuuta 1984. Alus liitettiin laivastoon 30. syyskuuta 1985.

## Palvelus
1990-luvun alussa aluksen Otomat-ohjukset korvattiin kahdeksalla Otomat 2 -merimaaliohjuksella. Normaalisti aluksella on kuitenkin vain puolet ohjuksista.

*Giuseppe Garibaldi* otti osaa operaatioihin esimerkiksi Kosovon sodassa, Afganistanin sodassa ja Libyan sisällissodassa. Alus siirrettiin lokakuussa 2024 palveluskäytöstä Italian laivaston reserviin. Sen korvasi maihinnousutukialus ''Trieste''.

Alukselle on joskus suunniteltu eri käyttötarkoituksia sen aktiivipalveluksen jälkeen. Sen on ehdotettu voivan toimia esimerkiksi sotilassatellittien laukaisualustana. Janes uutisoi maaliskuussa 2025, että Indonesian laivasto on kiinnostunut aluksen ostamisesta Italialta.

## Lähteet
* 

### Viitteet

## Aiheesta muualla
Olli Mäkelä

**Valto Eero Olavi (Olli) Mäkelä** (31. elokuuta 1929 Kuusankoski – 27. toukokuuta 2022 Helsinki) oli suomalainen lääkäri ja professori emeritus.

Mäkelän vanhemmat olivat maanviljelijä Valto Mäkelä ja Lyyli Jaakkola ja puoliso vuodesta 1954 professori Pirjo Mäkelä. Mäkelä tuli ylioppilaaksi Kuusankosken yhteiskoulusta 1949 ja valmistui lääketieteen lisensiaatiksi 1955. Tohtoriksi hän väitteli 1957 ja laboratoriotutkimuksen erikoispätevyyden hän sai 1961. Hän työskenteli uransa alkuvaiheessa Helsingin yliopistossa, yliopiston lääketieteellisen genetiikan dosentti hänestä tuli 1962. Valtion Seerumilaitoksen johtaja professorin arvolla Mäkelä oli 1965–1968, Helsingin yliopiston immunologian henkilökohtainen ylimääräinen professori 1968–1970, bakteeriopin ja serologian professori 1972–1995 sekä Suomen Akatemian tutkijaprofessori 1970–1977. Hän on tutkinut veriryhmäserologiaa ja immunologiaa. Mäkelä sai vuonna 1972 Matti Äyräpään palkinnon ja piti luennon aiheesta ”Immuunivasteen säätely”.

Olli Mäkelän poika on professori Tomi Mäkelä. 

## Lähteet

## Aiheesta muualla
*
Anderson (Indiana)

**Anderson** on kaupunki Indianan osavaltiossa Yhdysvalloissa. Anderson on Madisonin piirikunnan pääkaupunki. Kaupungin asukasluku oli 55 670 vuonna 2013.

Andersonin kaupunki on nimetty päällikkö William Andersonin (Kikthawenund) mukaan. Andersonin äiti oli delaware-intiaani (lenape) ja isä ruotsalaisen siirtolaisen jälkeläinen.

## Lähteet

## Aiheesta muualla
Frans Teodor Hedberg

**Frans Teodor Hedberg** (2. maaliskuuta 1828 Tukholma – 8. kesäkuuta 1908 Tukholma) oli ruotsalainen näytelmäkirjailija, joka julkaisi myös novelleja. Hänen tunnetuimmat työnsä ovat eräät huvinäytelmät ja historialliset näytelmät *Dagen gryr* (1863) ja *Bröllopet på Ulfåsa* (1865). Hän oli Tukholman kuninkaallisen teatterin palveluksessa vuosina 1862–1881.

## Lähteet
Morocco

**Morocco** voi tarkoittaa ainakin seuraavia:

* Morocco, Marokon valtion nimitys muun muassa englanniksi
* Morocco, kaupunki Indianassa, Yhdysvalloissa
* *[[Marokko (elokuva)|Marokko]]* (*Morocco*), elokuva vuodelta 1930.
Runsaudenvaihtelu

**Runsaudenvaihtelu** on useiden sukupolvien aikana tapahtuva yhden eläinlajin tai lajiyhteisön yksilömäärän vaihtelu, josta on haittaa eliöyhteisön tasapainolle. Runsaudenvaihtelu tapahtuu vuodesta toiseen tai sitten monivuotisina, rytmisinä muutossarjoina. Runsaudenvaihtelut voivat johtua joko kannan tiheydestä riippumattomista asioista (esim. ilmaston vaihtelusta) tai kannan tiheyteen liittyvistä syistä kuten kilpailu, pedot, taudit ja loiset.

## Lähteet
Inga Linna

**Inga Maaria Linna** (s. 21. helmikuuta 1995 Hausjärvi) on suomalainen moukarinheittäjä. Linna edustaa Riihimäen Kiskoa ja hänen henkilökohtaisena valmentajanaan toimii Hannu Rinnekari.

Ennen kautta 2015 Linnan ennätys oli toukokuussa 2014 Kotkassa heitetty 60,63. Heinäkuussa 2014 hän oli mukana alle 20-vuotiaiden MM-kilpailuissa Eugenessa jääden karsintaan.

Toukokuussa 2015 Linna heitti Helsingissä uuden ennätyksensä 65,41. Kesäkuussa 2015 hän voitti yllättäen Kaustisen moukarikarnevaalin pääkilpailun parannettuaan ennätystään lähes kolme metriä lukemiin 68,25. Heinäkuussa 2015 Linna eteni loppukilpailuun alle 23-vuotiaiden EM-kisoissa Tallinnassa ja sijoittui 12:nneksi tuloksella 60,73. Elokuussa Linna voitti Porin Kalevan kisoissa SM-kultaa tuloksella 67,29. Kahdeksan aiempaa suomenmestaruutta voittanut Merja Korpela tuli toiseksi. 

Linna karsiutui loppukilpailusta Amsterdamin EM-kilpailuissa 2016. Hän uusi Suomen mestaruuden Oulun Kalevan kisoissa 2016. Hän voitti Suomen talvimestaruuden 2017, mutta karsiutui loppukilpailusta Bydgoszczin alle 23-vuotiaiden EM-kilpailuissa 2017. Jyväskylän Kalevan kisoissa 2018 hän sai hopeaa. Hän karsiutui loppukilpailusta Berliinin EM-kilpailuissa 2018.

Talvisin Linna harjoittelee Nurmijärvellä sijaitsevan maatilan navetan vintillä.

## Lähteet
Pablo Abián

**Pablo Abián Vicen** (s. 12. kesäkuuta 1985 Calatayud) on espanjalainen sulkapalloilija. 177 senttimetriä pitkä ja 78 kilogrammaa painava Abián on oikeakätinen. Hän on kesäkuussa 2015 maailmanrankingin sijalla 43.

Abián on kilpaillut kaksissa kesäolympialaisissa, vuosina 2008 ja 2012. Vuonna 2008 Pekingissä hän oli 33:s ja 2012 Lontoossa 17:s. Historian ensimmäisistä Euroopan kisoista Bakusta 2015 Abián saavutti kultaa kaadettuaan finaalissa Tanskan Emil Holstin. Hänellä on myös yksi hopea Välimeren kilpailuista vuodelta 2013.

Abián on kilpaillut nelinpelissä yhdessä veljensä Javier Abiánin kanssa.

## Lähteet
Eva-Christina Mäkeläinen

**Eva-Christina Mäkeläinen** (s. 1935) on suomalainen diplomaatti, oppiarvoltaan yhteiskuntatieteiden lisensiaatti ja filosofian tohtori. Hän toimi ulkoministeriön protokollaosaston apulaisosastopäällikkönä 1976–1980. 

Mikeläinen kirjoitti väitöskirjansa 1700-luvun säätyläisten seuraelämästä ja tapakulttuurista  Tampereen yliopistossa 1972.

Hän on toiminut suurlähettiläänä Ateenassa 1980–1985, Kööpenhaminassa 1985–1990, Wienissä ja samalla Ljubljanassa 1995–1998

## Lähteet
Hooperin äijä

**Hooperin äijä** (myös **Hooprikin äijä**,  tai *Hoburgsgubben*) on tarun mukaan jättiläinen, joka kutsutaan köyhän miehen lapsen kummiksi. Hän antaa runsaat kummilahjat mutta jää pois ristiäisistä, kun hänelle on valehdeltu, että muita kummeja ovat Herra, Neitsyt Maria sekä taivaallinen rummunsoittaja; nämä olivat kuulemma antaneet runsaat kummilahjat. Tarina liittyy Gotlannin eteläkärjessä olevalleHoburgen-niemelle muotoutuneeseen ihmisen päätä muistuttavaan kivijärkäleeseen eli raukkiin (ru. rauk), jolle on annettu nimeksi Hoburgsgubben.

## Lähteet

## Aiheesta muualla
* Tietosanakirja (1911), artikkeli Hooperin äijä
* Nordisk Familjebok (1909), artikkelit Hoberget ja Hobergsgubben
Lemures

**Lemures** tai **Larvae** oli roomalaisessa mytologiassa nimitys pirumaisille kuolleiden hengille. Ne ilmenivät tarinoiden mukaan usein irvokkaina tai pelottavina hahmoina ja vaivasivat tai jopa vahingoittivat kuolleiden perheitä. Näiden henkien poissapitämiseksi roomalaiset tekivät Lemuria-nimellä tunnettuja rituaaleja vuosittain 9. 11. ja 13. toukokuuta. Lemuria sai tarinan mukaan alkunsa Romuluksen tekemistä rituaaleista, jotka hän teki surmattuaan veljensä Remuksen. Lamurian aikaan perheen miehen tuli nousta ylös keskiyön aikaan, pestä kätensä, heitellä mustia papuja henkien kerättäväksi ja lausua vetoomuksia henkien poistumiseksi.

## Lähteet
Uninvited (kappale)

**Uninvited** on kanadalaisen laulaja-lauluntekijän Alanis Morissetten tekemä ja esittämä kappale vuoden 1998 elokuvaan *[[Enkelten kaupunki]]*. Kappaleen ovat tuottaneet Alanis Morissette ja Rob Cavallo. Se julkaistiin singlenä kyseisen elokuvan soundtrack-albumilta maaliskuussa 1998. Se oli Morissetten ensimmäinen single hänen kansainvälisen *[[Jagged Little Pill]]* -debyyttialbuminsa jälkeen. Kappale kulkee neljällä piano-sävelellä ja kasvaa instrumentaaliseen kliimaksiin.

## Historiaa

Kappaleesta tuli hitti, vaikka sitä ei koskaan julkaistu singlenä myyntipisteisiin. "Uninvited" oli Morissetten neljäs ykkössingle U.S. *[[Billboard]]* Top 40 Mainstream -listalla ja se pääsi myös top 5:een Adult Top 40 -listalla ja top 40:een Modern Rock Tracks -listalla. Kappaleen menestys johtui osittain siitä, että fanit odottivat innokkaina Morissetten uutta albumia, joka lopulta julkaistiin marraskuussa 1998. "Uninvited" ei sisältynyt kyseiseen, *[[Supposed Former Infatuation Junkie]]* -albumiin. Kappaleen demo-versio kuitenkin sisällytettiin kyseisen albumin Australian-julkaisuun ja "Thank U" -kappaleen brittiläisen singlejulkaisun B-puolelle. Kokoelma-albumi *[[Alanis Morissette: The Collection]]* oli ensimmäinen Morissetten albumi, joka sisälsi "Uninvited"-kappaleen alkuperäisessä studioformaatissaan. Hän esitti kappaleen akustisen version MTV Unplugged -esiintymisessään, joka julkaistiin hänen *[[Alanis Unplugged]]* -albumillaan.

Uninvited sai ehdokkuuden vuonna 1999 kolmessa Grammy-palkintokategoriassa: "paras naisrocklaulajan esitys", "paras rock-kappale" ja "paras elokuvaan tai televisioon tehty kappale". Kappale voitti kahdessa ensiksi mainitussa kategoriassa. Kappale voitti ASCAPin elokuva- ja televisiomusiikkipalkinnon kategoriassa "eniten esitettyjä elokuva-kappaleita". Kappale sai myös Golden Globe -ehdokkuuden. Billboard-lehden mukaan "Uninvited" -singleä on myyty yli 7 miljoonaa kappaletta.

## Coverit

Kappaleesta on tehnyt cover-version muun muassa Westworld-yhtye albumillaan *Skin*. Se on hieman raskaampi versio, joka sisältää heavy metal -vaikutteita.

Suomalainen goottimetalliyhtye Silentium on levyttänyt kappaleen vuoden 2005 singlen "Frostnight" B-puolelle.

Maaliskuussa 2014 *[[The X Factor (Iso-Britannia)|X Factor UK:n]]* viidennen kauden finalisti Daniel Evans julkaisi kappaleesta tummanpuhuvamman rockversion nettisivuillaan.

Vuonna 2015 Lea Michele esitti kappaleen Rachel Berryn roolihahmossaan *[[Glee]]*-televisiosarjan jaksossa "Loser Like Me".

## Listasijoitukset

## Lähteet
### Viitteet
Werfen

**Werfen** on kaupunki St. Johann im Pongaun alueella, Salzburgin osavaltiossa, Itävallassa. Vuoden 2019 arvion mukaan siellä asui 3&nbsp;037 asukasta. Se on pääasiassa tunnettu Hohenwerfenin linnasta ja Eisriesenwelt-jääluolasta, joka on maailman suurin.

## Maantiede
Werfen sijaitsee historiallisen Pongaun alueen luoteisosassa, Tennen-vuoriston ja Berchtesgadenin Alppien eteläreunassa. Kaupunki on rakentunut Salzach-joen laaksoon, noin 40 kilometriä etelään Salzburgin kaupungista. Salzburg-Tiroli -rautatie sekä Tauern Autobahn -moottoritie kulkevat rinnakkain joen kanssa. 

## Historia
Asutuskeskus on yksi vanhimpia entisen Salzburgin arkkipiispan vaikutusalueelle kuuluneista kauppapaikoista. Hohenwerfenin linna, jonka eteläpuolella kylä sijaitsee, rakennettiin 1075 arkkipiispa Gebhardin käskystä keisari Henrik IV:n kanssa käydyn Investituurariidan aikana. Toimiessaan paikallisen hallitsijan valtaistuimena, linnaan ja Werfeniin hyökättiin Talonpoikaissodan aikana vuosina 1525–1526. Werfen oli myös protestanttikansalaisten maastakarkotuksen keskus vuonna 1731, arkkipiispa Leopold Anton von Firmianin hallintokaudella. Vuoden 1816 Wienin kongressin jälkeen Werfen päätyi muiden arkkipiispan haltuun kuuluneiden alueiden mukana Itävallan keisarikunnan alaisuuteen.

## Lähteet
Radien

**Radien** tai **Radie** on saamelaisen muinaisuskon taivaanjumala ja maailmanjärjestyksen ylläpitäjä. Nimi Radien tulee skandinaavisten kielten hallintaa tarkoittavasta sanasta *råd*. Joissakin kirjallisissa lähteissä käytetään myös nimiä *Veralden Olmai* tai *Veralden Radien*.

Taivaanjumalana Radienin uskottiin pitävän pystyssä niin sanottua maailmanpatsasta, ja jottei tämä sortuisi Radienille annettiin uhrilahjoja. Vanhoissa lähteissä mainitaan, että Radienin palvontaan liittyi symbolisten maailmanpatsaiden tekeminen. Palvontaan liittyi myös hedelmällisyyskultin piirteitä, kuten esimerkiksi poron sukuelinten uhraaminen.

Radien käsitettiin isän, pojan ja vaimon käsittäneeksi kolminaisuudeksi. Tämä on ehkä tulosta kristinuskon vaikutuksesta jo ennen varsinaisen lähetystyön alkua. Eteläsaamelaisissa noitarummuissa Radien esitetään kolmena ihmishahmona sädekehin. Yhden teorian mukaan Tiermes oli saamelaisten alkuperäinen taivaanjumala ja Radien on myöhempi kristinuskon vaikutuksesta syntynyt hahmo.

## Lähteet
Kalasaari (Jyväskylä)

**Kalasaari**  on Päijänteen saari Keski-Suomessa Jyväskylässä, joka sijaitsee Pohjois-Päijäntellä Vuoritsalon länsipuolella.

## Maantietoa
Saari on 930 metriä pitkä, 140 metriä leveä ja sen pinta-ala on 8,5 hehtaaria . Se sijaitsee Vuoritsalon ja Lehtissaaren välisessä salmessa. Kalasaaren ja Vuoritsalon väliin jää Kalasalmi, joka on 50–220 metriä leveä. Lehtissaareen on Kalasaaresta matkaa yli 250 metriä. Kalasaaren eteläpäässä on matalikko, jossa on kiviä ja yksi luoto. Saaren huippu, joka sijaitsee saaren eteläpuoliskolla, sijaitsee noin 85 metriä merenpinnan yläpuolella ja se kohoaa noin seitsemän metrin korkeuteen Päijänteen vedenpinnasta, joka on 78,3 metriä mpy. Saaren omistus on jaettu vapaa-ajanasukkaiden kesken. Rannoille on rakennettu noin 15 vapaa-ajan asuntoa. Ne ovat rantamökkejä, joille tullaan veneillä, sillä saarella ei ole tietä.

## Virkistystoimintaa
Kalasaaren pohjoispäässä on yksi Päijänteen virkistysalueyhdistyksen virkistysalueista. Alueella on laituri kiinnityspoijuineen, sauna uimalaitureineen, grillikatos, jätepiste sekä kompostorikäymälä. Kalasaaressa on myös Päijänteen purjehdusseuran paviljonki. Se on entistetty vanhaan asuunsa.

## Historiaa
Vuodelta 1884 olevassa Pohjois-Päijänteen purjehdusliikenteen vesistökartassa Kalasaaren länsipuolella kulki merkitty vesiväylä. Saaren karttanimi on ”Kalansaari”.

## Huomautukset

## Lähteet
Fiuggi

**Fiuggi** on kunta Italiassa Latiumin alueella olevassa Frosinonen maakunnassa. Kunta jakautuu kahteen osaan: ylä- ja alakaupunkiin. Ylempi ja vanhempi osa tunnetaan nimellä Fiuggi Città. Alempi on rakentunut Fiuggin kylpylän ympärille ja se tunnetaan nimellä Fiuggi Fonte.

## Aiheesta muualla

## Lähteet
Luka Pibernik

**Luka Pibernik** (s. 23. lokakuuta 1993) on slovenialainen maantiepyöräilijä. Hän kilpaili Radenska-joukkueessa 2012–2014, Lampre-Merida-tallissa 2015–2016 ja viimeisillä ammattilaiskausillaan 2017–2020 Bahrain-Merida / Bahrain-McLaren -joukkueessa. Hän voitti maantieajon Slovenian-mestaruuden 2013 ja 2015.

## Saavutuksia

Lähde: Pro Cycling Stats
;2012
:MM-kilpailut, alle 23-v. maantieajossa viides
;2013
:Course de la Paix (alle 23-v. kilpailu), pistekilpailun voitto
:Tšekin ympäriajo, 2. etapin voitto
:Maantieajon Slovenian-mestaruus
;2015
:Maantieajon Slovenian-mestaruus
;2016
:Eneco Tour, 6. etapin voitto

## Lähteet
Magni

**Magni** tai **Magne** on skandinaavisessa mytologiassa Thorin toinen poika ja Modin veli. Sana magni tarkoittaa mahtavaa (). Hänen äitinsä on jotuni Järnsaxa. Hänellä on hevonen Gullfaxi, joka on lähes yhtä nopea kuin Odinin Sleipnir. Hän perii veljensä kanssa Thorin Mjölner-vasaran ragnarökin jälkeen. 

## Lähteet
Maastojuoksun Suomen-mestaruuskilpailut 2013

**Maastojuoksun Suomen-mestaruuskilpailut 2013** käytiin 11. toukokuuta Vantaalla. Kilpailujen järjestäjinä toimi Korson Kunto, Vantaan Salamat ja Kenttäurheilijat-58.

## Mitalistit

## Lähteet
Järnsaxa

**Järnsaxa** on skandinaavisessa mytologiassa esiintyvä jotuni. Hän on Magnin äiti. Magnin isä on Thor. Hän on myös yksi Heimdallin yhdeksästä äidistä.

## Lähteet
Fabien Causeur

**Fabien Causeur** (s. 16. kesäkuuta 1987 Brest) on ranskalainen koripalloilija.

Takamiehenä pelaava Causeur on pelannut kotimaansa seurojen lisäksi espanjalaisessa Saski Baskoniassa.

Ranskan maajoukkueessa Causeur sijoittui Lontoon kesäolympialaisissa 2012 kuudenneksi ja vuoden 2010 MM-kilpailuissa 13:nneksi.

## Lähteet
* Fabien Causeur Bio, Stats and Results  Olympics at Sports-Reference.com 
* Fabien Causeur basketball profile eurobasket.com 
* Profiili  acb.com 

### Viitteet
Canopo-luokka

**Canopo-luokka** oli Italian laivaston neljän aluksen fregattiluokka.

## Alukset
Yhdysvaltain MDAP-rahastosta kustannettiin luokan aluksista *Castore* ja *Cigno*. Aluksilla oli suunnitelmien mukaan Micro-Lambda-etsintätutka (MLA-1), mutta 1960-luvulla kaikki alukset varustettiin SPS-6-tutkilla. Tykit ja niiden tulenjohtojärjestelmät olivat italialaisia, mutta mittalaitteet Yhdysvalloista kuten 76 millimetrin tykkien tulenjohtotutka MLT-4., joka oli Italiassa Micro Lambdan valmistama MK 39.

## Lähteet

*

### Viitteet
Anniina Kortetmaa

**Anniina Olivia Kortetmaa** (s. 9. tammikuuta 1995 Kannus) on suomalainen uransa lopettanut pikajuoksija. Hän edusti Jyväskylän Kenttäurheilijoita, ja häntä valmensi vuodesta 2018 Petteri Jouste. Vuoteen 2018 saakka hän edusti Kannuksen Uraa, ja ennen Joustetta häntä valmensivat Jukka Vähäkangas (2014–2018) ja Olga Hämäläinen (2011–2014).

Kortetmaa voitti Jyväskylän Kalevan kisoissa 2018 kultaa 100 metrillä. Oulun Kalevan kisoissa 2016 hän sai hopeaa sekä 100 metrin että 200 metrin juoksussa. Lappeenrannassa 2019 hän saavutti hopeaa 200 ja pronssia 100 metrillä. Turun Kalevan kisoissa 2020 Kortetmaa sai kultaa 200 metrillä ja hopeaa 100 metrillä. Tampereen Kalevan kisoissa 2021 hän oli 100 metrillä toinen ja 200 metrillä kolmas. Joensuussa 2022 hän voitti Suomen-mestaruuden sekä 100 että 200 metrillä. Lahdessa 2023 hän saavutti hopeaa 100 metrillä ja kultaa 200 metrillä. Vaasan Kalevan kisoissa 2024 hän sai 200 metrillä kultaa ja 100 metrillä pronssia. Viestijuoksun SM-kilpailuissa hän voitti 2019 kultaa sekä 4&nbsp;×&nbsp;100 että 4&nbsp;×&nbsp;400&nbsp;metrin viesteissä. Vuonna 2020 hän sai kultaa 4&nbsp;×&nbsp;100&nbsp;metrin ja pronssia 4&nbsp;×&nbsp;400&nbsp;metrin viestissä ja vuonna 2021 pronssia 4&nbsp;×&nbsp;100&nbsp;metrin viestissä. Vuonna 2022 hän saavutti kultaa 4&nbsp;×&nbsp;100&nbsp; ja pronssia 4&nbsp;×&nbsp;400&nbsp;metrin viestissä sekä 2023 kultaa 4&nbsp;×&nbsp;400&nbsp; ja hopeaa 4&nbsp;×&nbsp;100&nbsp;metrin viestissä. Vuonna 2024 hän sai hopeaa 4&nbsp;×&nbsp;100&nbsp;metrin viestissä. Lisäksi hän on saavuttanut sisäratojen SM-kisoissa 60 metrillä kultaa 2017 ja 2018, hopeaa 2021 ja 2022, pronssia 2016, 2019 ja 2024 sekä 200 metrillä kultaa 2023, hopeaa 2018 ja 2022 ja pronssia 2015 ja 2019. Viestin Suomen-mestaruuden hän on voittanut 2019, 2022 ja 2023. 

Kortetmaa voitti alle 20-vuotiaiden Pohjoismaiden-mestaruuden 200 metrillä 2014. Kesällä 2015 hän kilpaili Tallinnan alle 23-vuotiaiden EM-kisoissa mutta karsiutui 100 metrillä alkuerissä. Pikaviestissä Suomi hylättiin alkuerässä.  Hän karsiutui 60 metrin välierissä Belgradin sisäratojen EM-kilpailuissa 2017. Saman vuoden Bydgoszczin alle 23-vuotiaiden EM-kilpailuissa hän eteni 100 metrin välierään muttei juossut siinä. Toruńin sisäratojen EM-kilpailuissa 2021 hän karsiutui 60 metrin alkuerissä. 

Eugenen MM-kilpailuissa 2022 Kortetmaa karsiutui 200 metrin alkuerässä ajalla 23,51. Saman vuoden Münchenin EM-kilpailuissa hän karsiutui 200 metrin ja 4&nbsp;×&nbsp;100&nbsp;metrin viestin alkuerissä. Budapestin MM-kilpailuissa 2023 Kortetmaa karsiutui 200 metrin alkuerissä ajalla 23,52. Rooman EM-kilpailuissa 2024 hän karsiutui 200 metrin ja 4&nbsp;×&nbsp;100&nbsp;metrin viestin alkuerissä.

Kortetmaan ennätys 100 metrin juoksussa on 11,46 (2021) ja 200 metrillä 23,22 (2023). Hallissa hän on juossut 60 metrillä ajan 7,36 (2017) ja 200 metrillä 23,64 (2023).

Kortetmaa ilmoitti lopettavansa uransa kauteen 2024.

## Lähteet
Itä–Länsi-ottelu 2015

Vuoden **[[2015]] [[Itä–Länsi-ottelu]]** oli järjestyksessään miesten 81. pesäpallon vuotuinen arvo-ottelu, joka pelattiin Hyvinkään Pihkalassa 26.–28.6. 2015.

## Ottelut
### Miehet

* **Päivämäärä:** 28. kesäkuuta 2015
* **Yleisöä:** 4 409

### Naiset
 
* **Päivämäärä:** 27. kesäkuuta 2015
* **Yleisöä:** 3 197

### Pojat
 
* **Päivämäärä:** 26. kesäkuuta 2015
* **Yleisöä:** 842

### Tytöt
 
* **Päivämäärä:** 27. kesäkuuta 2015
* **Yleisöä:** 869

### B-pojat
 
* **Päivämäärä:** 28. kesäkuuta 2015
* **Yleisöä:** 612

## Lähteet
Mouhammadou Jaiteh

**Mouhammadou Jaiteh** (s. 27. marraskuuta 1994 Pantin) on ranskalainen koripalloilija.

Isona laitahyökkääjänä tai sentterinä pelaava Jaiteh on edustanut urallaan ranskalaisia seurajoukkueita. Hän voitti Ranskan cupin vuonna 2014 ja EuroChallengen vuonna 2015.

Jaitehia ei alun perin nimetty Ranskan kokoonpanoon vuoden 2015 EM-kilpailuihin, mutta Alexis Ajinçan vetäydyttyä hänet nostettiin maan EM-kisaryhmään. Ranska voitti turnauksesta pronssia.

## Lähteet
* Profiili euroleague.net 
* Profiili lnb.fr 

### Viitteet

## Aiheesta muualla
* Profiili FIBA Archive 
* Mouhammadou Jaiteh basketball profile eurobasket.com
Tiermes

**Tiermes** tai **Tiirmes** on itäsaamelaisen mytologian ukkosenjumala.

Tiermesin nimi on todennäköisesti suomalais-ugrilaistaustainen ja samaa kantaa kuin hantin *Torem*. Kildininsaamessa sateenkaaren nimi on *tiirmes-jukks* eli Tiirmesin jousi. Salama on puolestaan *tiirmes-tooll* eli Tiirmesin tuli. Jousi ja tuliset nuolet lienevät toimineet mytologiassa Tiermesin aseina. Merisaamelaiset käyttivät ukkosenjumalasta samankaltaista termiä *Dierpmis*, mutta nimitys on sittemmin kadonnut pohjoissaamesta, jossa ukkosenjumala tunnetaan paremmin nimillä *Baján* tai *Bajánalmmái*. Sana *dierpmis* voi myös olla substraattisana muinaiskielestä.

Ukkonen jumaluutena tappoi ja tuhosi pohjois- ja itäsaamelaisessa mytologiassa pahoja henkiä Skandinaavisen mytologian Thor-jumalan tavoin. Itäsaamelaisen maailmanloppuun liittyvän mytologian mukaan taivaallisena metsästäjänä ukkonen ajaa takaa taivaallista peuraa ja ampuu sen nuolellaan kuoliaaksi. Tätä seuraa kaaos, taivaan tippuminen ja maailman syttyminen tuleen.

Yhden teorian mukaan Tiermes on saamelaisten alkuperäinen taivaanjumala, kun taas taivaanjumalana tunnettu Radien on lähtöisin saamelaiseen muinaisuskoon tulleista kristillisistä vaikutteista.

## Katso myös
* Taarapita

## Lähteet
Uninvited

**Uninvited** voi tarkoittaa ainakin seuraavia:

* *[[Uninvited (elokuva)|Uninvited]]*, elokuva vuodelta 1999
* ”Uninvited”, Alanis Morissetten kappale vuoden 1998 elokuvaan *Enkelten kaupunki*
* *[[Uninvited (videopeli)|Uninvited]]*, vuonna 1986 julkaistu videopeli
* *[[The Uninvited]]*, kauhuelokuva vuodelta 2009.
The Corner

*''The Corner'' (televisiosarja) on David Simonin luoma ja HBO:n tuottama minisarja vuodelta 2000.
*''The Corner'' (Christian Walzin albumi) on Christian Walzin studioalbumi vuodelta 2008.
Majasaari (Muurame, Päijänne)

**Majasaari**  on Päijänteen saari Keski-Suomessa Muuramessa sen keskustaajaman edustalla ja Lehtisselän itäpuolella.

## Maantietoa
Saari on 1,0 kilometriä pitkä, 570 metriä leveä ja sen pinta-ala on 35,2 hehtaaria . Saaresta on matkaa mantereelle Paavalinvuoren rantaan 350 metriä. Majasaari suojaa, yhdessä itäpuolisen Korpisen kanssa, takanaan olevaa Raudanlahtea Lehtiselän vaikutuksilta. Majasaaren lounaispuolella sijaitsee Saarenkylän saari, jonka erottaa Majasaaresta 120 metriä leveä salmi. Saarenkylän puoleisessa salmessa on paikoin yli 10 metriä syvää, samoin on pohjoispuolen pikkusaaren ja Majasaaren välissä. Saaren itärannoilla kasvaa paikoin järviruokoa.

Saaren korkein huippu sijaitsee joko saaren luoteispäässä tai kaakkoispäässä, missä on molemmissa 95 metrin korkeuskäyrät. Nämä huiput yltävät noin 95 metrin korkeuteen merenpinnan yläpuolelle. Ne kohoavat 17 metrin korkeuteen Päijänteen vedenpinnasta, joka on 78,3 metriä mpy. Saari on kokonaan metsän peitossa ja saaren kaakkoisosassa on kalliomaata. Saaressa sijaitsee kymmenen vapaa-ajan asuntoa. Saareen ei tule tietä, joten asukkaat liikkuvat mantereelle veneillä. Saaren pohjois- ja eteläpulilta kulkee veneväylät, jotka vievät Muuramen Saareslahdelle.

## Historiaa
Vuosien 1963 ja 1983 peruskartoissa ei näy vielä rantamökkejä ja saari on muutenkin autio. Saarella on kartoissa vain yksi maaomistaja. Vuoden 1992 kartassa rantoihin on lohkottu rantatontteja, joista seitsemään on rakennettu.

Vuonna 2014 viranomaiset hajottivat saaressa sijainneen Venäjän vallan aikaisen kummelin. Tämän jälkeen säädettiin, että sisävesien kivikummeleita ei saa purkaa kertomatta ensin Museovirastolle ja kuulematta paikallisia ihmisiä asiasta.

## Huomautukset

## Lähteet
Kylänlahti (Muurame)

**Kylänlahti** on Päijänteen lahti Muuramessa. Pohjois- ja länsipuolella on Muuramen kirkonkylä, idässä Paavalinvuori. Lahteen laskee lounaasta päin Muuratjärvestä Muuramenjoki. Kylänlahden rannalla on uimaranta.

## Lähteet
Joining You

**Joining You** on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan, *[[Supposed Former Infatuation Junkie]]*. Se julkaistiin albumin toisena singlenä Euroopassa 3. tammikuuta 1999. Kappaleen on tehnyt ja tuottanut Alanis Morissette yhdessä Glen Ballardin kanssa.

"Joining You" oli parhaimmillaan sijalla 16 ''Billboard'' Modern Rock Tracks -listalla.

## Listasijoitukset

## Lähteet
Uutelanmäki

**Uutelanmäki** on mäki Korpilahden Moksin kylässä. Sen korkeus merenpinnasta on 257,8 m, ja sen huippu on Korpilahden sekä vuodesta 2009 myös Jyväskylän korkein kohta. Uutelanmäellä on taukoriihi.

Hieman Uutelanmäkeä idempänä sijaitsee Ristisuo. Suo on pääosin luonnontilaista aapasuota, joka on osa Natura 2000 -ohjelmaa.

## Lähteet
Unsent

**Unsent** on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan, *[[Supposed Former Infatuation Junkie]]*. Se julkaistiin albumin kolmantena singlenä 18. maaliskuuta 1999. Kappaleen on tehnyt Alanis Morissette yhdessä Glen Ballardin kanssa. Kappaleen ovat tuottaneet Alanis Morissette, Glen Ballard ja Nick Rasculinecz. Kappale oli yksi muutamista kyseisen albumin kappaleista, joissa Morissette soittaa huuliharppua. Morissette ohjasi kappaleen musiikkivideon.

Epätavanomaisen kappaleesta tekee se, että siinä ei ole kertosäettä tai "koukkua". Sanoitukset koostuvat kirjeistä, jotka ovat osoitettu Morissetten entisille poikaystäville ja ystäville.

## Listasijoitukset

## Lähteet
### Viitteet
Pieni-Lehtinen

**Pieni-Lehtinen** , joka kirjoitetaan myös **Pieni Lehtissaari** , on Päijänteen saari Keski-Suomessa Jyväskylässä ja se sijaitsee Pohjois-Päijänteellä Vuoritsalon vieressä.

## Maantietoa
Saari on 320 metriä pitkä, 190 metriä leveä ja sen pinta-ala on 3,8 hehtaaria . Se sijaitsee Murtoselän pohjoispuolella Vuoritsalon länsipuolella sijaitsevassa salmessa Lehtissaaren eteläpuolella. Se näkyy hyvin Nenäinniemestä katsottuna ja se jää kahden Vuoritsalon länsipuolella kulkevan veneväylän väliin.

Saaren huippu sijaitsee saaren keskellä noin 97,5 metriä merenpinnan yläpuolella ja se kohoaa 19 metrin korkeuteen järven vedenpinnasta, joka on 78,3 metriä mpy. Huipun eteläpuolella on kalliojyrkänne. Saaren asutus muodostuu kahdeksasta vapaa-ajan asunnosta. Saari ei ole enää luonnontilainen, mutta siellä pesii joitakin lintuja . Saarella ei ole tietä.

## Historiaa
Vuodelta 1884 olevassa Pohjois-Päijänteen purjehdusliikenteen vesistökartassa saaren molemmilta puolilta  kulki merkitty vesiväylä Jyväskylään. Saaren karttanimi on ”Pien Lehtinen”.

Saari sijaitsi vuodesta 1965 vuoden 2008 loppuun asti Jyväskylän kaupungin ja Jyväskylän maalaiskunnan rajalla. Saaren läpi kulki myös Jyväskylän ja Haapaniemen rekisterikylien raja.

## Huomautukset

## Lähteet
Homicide – pelon kadut

**Homicide – pelon kadut** (*Homicide: Life on the Street*) on yhdysvaltalainen poliisisarja, joka kertoo Baltimoren poliisilaitoksen henkirikosyksiköstä. Sarjaa esitettiin NBC-kanavalla vuosina 1993–1999 yhteensä seitsemän tuotantokautta ja 122 jaksoa. Se perustuu David Simonin kirjaan **.

## Aiheesta muualla
*
Ässä-jekki-kakkonen

**Ässä-jekki-kakkonen** on korttiuhkapeli, jossa todennäköisyys on niin paljon pelin järjestäjän hyväksi, että sitä järjestävät lähinnä korttihuijarit. Järjestäjä, tavallisesti korttihuijari, jakaa kortit kolmeen pinoon. Hän voittaa, jos yhden tai useamman pinon alimmainen kortti on ässä, sotamies eli jekki tai kakkonen. Huijattava voittaa, jos minkään pinon alimmainen ei ole mikään noista. Koska noin 60 prosentin todennäköisyydellä vähintään yksi noista kolmesta kortista on joko ässä, sotamies tai kakkonen, korttihuijarin voittosuhde on melkoisen hyvä.

## Lähteet
Luettelo televisiosarjan Langalla jaksoista

*[[Langalla]]* (*The Wire*) on yhdysvaltalainen rikosdraamasarja, jonka on luonut David Simon. Sarjaa esitettiin HBO-kanavalla vuosina 2002–2008 viisi tuotantokautta ja 60 jaksoa. *Langalla* sijoittuu Baltimoreen, Marylandin osavaltioon. Jokainen tuotantokausi kertoo kaupungin eri osista; järjestyksessä ne ovat: huumekauppa, satama, politiikka, koulu ja lehdistö. Jokaisen jakson alussa on niin sanottu mietelause (), joka on useimmiten lainaus jonkin hahmon vuorosanasta kyseisessä jaksossa.

## Yhteenveto

## Jaksot
### Ensimmäinen tuotantokausi (2002)

|}

### Toinen tuotantokausi (2003)

|}

### Kolmas tuotantokausi (2004)

|}

### Neljäs tuotantokausi (2006)

|}

### Viides tuotantokausi (2008)

|}

## DVD-julkaisut
### Kaudet

### Kokoelmat

## Lähteet
*''Langalla'' HBO.comissa  
*''Langalla'' Sarjaoppaassa (MTV3)
*''Langalla'' Sarjaoppaassa (Sub)

### Viitteet

## Aiheesta muualla
*
Olympic Airwaysin lento 417

Tohtori Abid Hanson kuoli 4. tammikuuta 1998 **[[Olympic Airways]]in lennolla 417** Ateenasta New Yorkiin altistuttuaan tupakansavulle.

Hanson, joka oli toistuvasti kärsinyt anafylaktisista reaktioista ja herkkyydestä tupakansavuun, oli pyytänyt paikkaa tupakoimattomien osastosta. Noustuaan perheineen koneeseen Ateenassa Hanson huomasi, että heille osoitetut paikat olivat vain kolmen rivin päässä tupakointiosastosta, jota ei ollut erotettu muusta matkustamosta mitenkään. Perhe pyysi toistuvasti paikkoja kauempana tupakointiosastosta, mutta lentoemäntä Maria Leptorgou ei suostunut siirtämään heitä yhdellekään 11 vapaana olleesta paikasta. Savu aiheutti Hansonille anafylaktisen reaktion, johon hän kuoli joitakin tunteja myöhemmin lääkärin avusta huolimatta.

## Tausta
Jo ennen lennon 417 tapahtumia Kansainvälisen siviili-ilmailujärjestön (ICAO) ilmailulääketiedeosasto piti tupakointia lentokoneessa turvallisuusriskinä. Se oli yrittänyt saada aikaan tupakoinnin täyskiellon jo vuonna 1996.

## Oikeustapaus
Hansonin leski haastoi Olympic Airwaysin oikeuteen. Ennen kuin juttu (*Olympic Airways v. Hanson*, 540 U.S. 644) päätyi vuonna 2004 Yhdysvaltain korkeimman oikeuden käsiteltäväksi, sitä oli käsitelty alemmissa oikeusasteissa.

Alioikeus totesi Olympic Airwaysin olevan vastuussa Hansonin kuolemasta. Se täytti aiemmassa oikeustapauksessa (*Air France v. Saks*, 470 U.S. 392) vuonna 1985 määritellyt onnettomuuden tunnusmerkit: lentoemännän haluttomuus siirtää Hanson istumaan muualle oli Hansonista riippumatonta, odottamatonta ja epätavallista alan standardit, Olympicin käytännöt ja pyynnön yksinkertaisuus huomioon ottaen.

Olympic Airways valitti päätöksestä. Ylioikeus vahvisti yksimielisesti alioikeuden päätöksen sekä sen, että lentoemäntä Leptorgoun toiminta ei täyttänyt ainoastaan Varsovan sopimuksen artiklassa 17 määriteltyjä onnettomuuden tunnusmerkkejä vaan että se voitiin katsoa myös artiklan 25 mukaiseksi tahalliseksi rikkomukseksi, ja niinpä korvauksiin määritetty 75&nbsp;000 dollarin katto poistui.

Olympic Airways valitti myös muutoksenhakutuomioistuimen päätöksestä. Korkein oikeus totesi kuitenkin, että Leptorgoun toiminta täyttää onnettomuuden tunnusmerkit, ja niinpä ylioikeuden päätös vahvistettiin. Olympic Airways määrättiin maksamaan 1,4 miljoonan dollarin korvaukset.

## Lähteet
Francesco Mimbelli (D561)

**Francesco Mimbelli** (runkonumero D561) on Italian laivaston Durand de la Penne -luokan hävittäjä.

## Valmistus

Alus tilattiin nimellä *Ardimentoso* Riva Trigososta Fincantierilta, missä köli laskettiin 1989. Se laskettiin vesille 13. huhtikuuta 1991. Alus nimettiin 1992 uudelleen toisen maailmansodan sankarin mukaan *Francesco Mimbelliksi*. Alus liitettiin laivastoon 18. lokakuuta 1993.

## Palvelus
Alus osallistui Adrianmerellä Naton johtamiin operaatioihin Bosniassa. Se oli palveluksessa 2015.

## Lähteet

*

### Viitteet
RN Alessandro Poerio

**RN Alessandro Poerio** () oli Italian kuninkaallisen laivaston Poerio-luokan laivueenjohtaja ensimmäisessä maailmansodassa.

## Valmistus

Alus tilattiin Genovasta Ansaldolta, missä köli laskettiin 25. kesäkuuta 1913. Alus laskettiin vesille 4. elokuuta 1914 ja liitettiin laivastoon 25. toukokuuta 1915.

## Palvelus
Alus luovutettiin 1937 Espanjalle, joka nimesi sen *Huescaksi*. Se poistettiin Italian alusluettelosta kesäkuussa 1938. Espanja romutti aluksen 1953.

## Lähteet
*
*

### Viitteet
May Britt

__NOTOC__
**May Britt** (22. maaliskuuta 1934 – 11. joulukuuta 2025 Kalifornia, Yhdysvallat) oli ruotsalainen näyttelijä, joka teki lyhyen uran 1950-luvun italialaisissa ja yhdysvaltalaisissa elokuvissa. Hän vetäytyi alalta mentyään 1960 naimisiin Sammy Davis Jr:n kanssa. 

Brittin poika Mark Davis kertoi, että Britt kuoli 11. joulukuuta 2025 Providence Cedars-Sinai Tarzana Medical Centerissä Kaliforniassa.

## Filmiura
**Maybritt Wilkens**, joka oli hänen alkuperäinen nimensä, sai sopimustarjouksen vuonna 1951 italialaisten elokuvatuottajien Carlo Pontin ja Mario Soldatin etsiessä Ruotsista nuorta vaaleaa näyttelijää elokuvaan *Jolanda, la figlia del Corsaro Nero*. May Britt oli tällöin työntekijänä valokuvaamossa, joka teki koekuvauksia. Hän muutti Roomaan, jossa hänen ensiroolinsa oli Jolanda-filmissä (1952). Seuraavina vuosina hän esiintyi useissa Cinecittà-elokuvissa.

May Britt siirtyi vuonna 1958 Hollywoodiin tehtyään sopimuksen 20th Century Fox -yhtiön kanssa. Hän esiintyi elokuvassa *[[Nuoret leijonat (elokuva)|Nuoret leijonat]]* (1958) Marlon Brandon ja Montgomery Cliftin kanssa ja *Murder, Inc.* -elokuvassa Peter Falkin kanssa. Hän teki pääroolin vuoden 1959 *The Blue Angel* -elokuvassa.

## Avioliitto
May Britt tapasi vuonna 1959 Sammy Davis Jr:n. He avioituivat joulukuussa 1960. Avioliitto aiheutti ristitiitoja. Huhun mukaan John F. Kennedy ja Robert F. Kennedy kehottivat Frank Sinatraa puhumaan Davisille, että häät lykättäisiin vuoden 1960 presidentinvaalien jälkeiseen aikaan. Tähän aikaan rotujen välinen avioliitto oli kielletty 31:ssä Yhdysvaltojen osavaltiossa. May Britt myös kääntyi juutalaisuuteen avioliittonsa yhteydessä. Avioliiton takia hän jätti filmiroolit. Avioliitto päättyi eroon 1968, kun Davis tunnusti suhteen tanssija Lola Falanan kanssa. Eron jälkeen May Britt esiintyi satunnaisesti televisiossa vuoteen 1988. Hänestä on tehty roolihahmo tv-elokuvaan ''Rat Pack''.

## Elokuvarooleja

## Lähteet

## Aiheesta muualla

*
Susa (täsmennyssivu)

**Susa** voi tarkoittaa seuraavia:
* Susa, muinainen kaupunki Persiassa
* Susa, Sousse, kaupunki Tunisiassa
* Susa, kaupunki Piemonten alueella Italiassa
* Şuşa, kaupunki Vuoristo-Karabahissa Azerbaidžanissa
* 4224 Susa, päävyöhykkeen asterodi.
Dravo Corporation

**Dravo Corporation** oli yhdysvaltalainen laivanrakennusyritys, jolla oli telakat Pennsylvaniassa Pittsburghissa ja Delawaressa Wilmingtonissa. Frank ja Ralph Dravo perustivat vuonna 1891 yhtiön Pittsburghissa ja se kirjautui pörssiin 1936, jolloin siitä tuli julkinen yhtiö. Yhtiö sai 5. maaliskuuta 1942 ensimmäisenä yrityksenä asevoimien "Army-Navy E Awardin" merkittävästä sodanajan tuotannosta. Carmeuse osti yhtiön osake-enemmistön 192 miljoonalla dollarilla vuonna 1998.

## Toimipisteet
*Neville Islandin telakka Pittsburghissa, joka avattiin 1919. Telakka valmisti toisen maailmansodan aikana LST:ä, jolloin se työllisti 16&nbsp;000 henkeä. Telakka suljettiin 1982.
*Wilmingtonin telakka Delawaressa valmisti toisen maailmansodan aikana saattuehävittäjiä työllistäen 10&nbsp;500 henkeä. Telakka on suljettu.
Mesoksaalihappo

**Mesoksaalihappo** eli **ketomalonihappo** tai **oksomalonihappo** (C3H2O5) on ketodikarboksyylihappoihin kuuluva orgaaninen yhdiste. Yhdisteen suolat ja esterit ovat nimeltään mesoksalaatteja. Mesoksaalihappoa esiintyy sinimailasen (*Medicago sativa*) ja juurikkaiden (*Beta*) juurissa.

## Ominaisuudet
Huoneenlämpötilassa mesoksaalihappo on valkoista kiteistä ainetta. Se liukenee hyvin veteen ja alkoholeihin sekä dietyylieetteriin. Vedestä se kiteytyy hydraattinaan dihydroksimalonihappona. Keitettäessä mesoksaalihapon vesiliuosta yhdiste hajoaa glyoksyylihapoksi ja hiilidioksidiksi. Yhdiste kykenee kelatoimaan monia metalli-ioneja.
:

## Valmistus
Mesoksaalihappoa voidaan valmistaa hapettamalla tartronihappoa vismuttinitraatin avulla. Muita tapoja ovat glyserolin hapetus, malonihapon reaktio typpihapokkeen kanssa ja muodostuvan tuotteen hydrolyysi, malonihapon esterien ja dityppitrioksidin välisellä reaktiolla sekä elektrolysoimalla viinihappoa emäksisissä olosuhteissa. Yhdistettä muodostuu myös pieniä määriä orgaanisista yhdisteistä, kun jätevesiä käsitellään otsonilla.

## Lähteet
Centauro (F554)

**Centauro** (runkonumero F554) oli Italian laivaston Canopo-luokan fregatti.

## Valmistus

Alus tilattiin Ansaldolta, missä köli laskettiin 31. toukokuuta 1952. Se laskettiin vesille 4. huhtikuuta 1954 ja liitettiin laivastoon 5. toukokuuta 1957.

## Palvelus
Alus poistettiin alusluettelosta 1984.

## Lähteet

*

### Viitteet
Koskinen ja siimamies

**Koskinen ja siimamies** on Seppo Jokisen kirjoittama vuonna 1996 julkaistu rikosromaani, jonka kustansi Karisto. Romaani oli Seppo Jokisen esikoisteos ja voitti ilmestymisvuonnaan Tampereen kaupungin kirjallisuuspalkinnon. 2007 Karisto julkaisi teoksen myös pokkarina ja 2010 teos julkaistiin Ola Tuomisen lukemana äänikirjana. 

## Juoni

Alkusyksy 1996 on muutenkin kiireinen rikosylikonstaapeli Sakari Koskiselle, kunnes 16-vuotias Katja Autio löytyy kuristettuna tien varresta Hervannassa. Myös raivostunut tytön isä ryhtyy omiin tutkimuksiinsa. Pian tapahtuu se mitä poliisit Sorin poliisitalolla ovat pelänneet: toinen murha. Paineet kasvavat ja jokainen hetki voi merkitä uutta murhaa. Samalla Koskinen tuntee syyllisyyttä siitä ettei aika riitä perhe-elämään ja naispuolinen työkaveri herättää hänen kiinnostuksensa. 

## Lähteet
Neka mi ne svane

**Neka mi ne svane** () on kroatialaislaulaja Danijelan kappale, jolla hän edusti Kroatiaa Eurovision laulukilpailussa 1998.

Kappale sai 131 pistettä ja sijoittui viidenneksi 25 kappaleen joukossa.

Laura Voutilainen on levyttänyt kappaleen suomeksi nimellä "Ennen sua".

## Lähteet
Hammersmith Bridge

**Hammersmith Bridge** on riippusilta, joka ylittää Thamesin Länsi-Lontoossa. Sillan pohjoispuolella on Hammersmith and Fulhamin kaupunkipiiri, ja eteläpuolella Richmond upon Thames. Nykyinen silta avattiin liikenteelle vuonna 1887. Sitä ennen samalla paikalla oli ollut vanhempi silta vuodesta 1827.

Hammersmith Bridge on 210 metriä pitkä ja 13 metriä leveä. Siltaa on korjattu ja vahvistettu useaan otteeseen, koska sitä ei ollut alun perin suunniteltu Lontoon nykyisille liikennemäärille.

## Lähteet

## Aiheesta muualla
Omar McLeod

**Omar McLeod** (s. 25. huhtikuuta 1994) on jamaikalainen pika-aitajuoksija, joka kilpailee pääosin 110 metrin aitajuoksussa. 

McLeod osallistui Ranskan Lillessä pidettyihin vuoden 2011 alle 18-vuotiaiden MM-kilpailuihin, joissa hän oli 110 metrin aidoissa neljäs ja 400 metrin aidoissa kahdeksas. Vuoden 2015 MM-kilpailuissa Pekingissä hän sijoittui 110 metrin aitajuoksussa finaalin kuudenneksi.

Vuoden 2016 sisäratojen MM-kilpailuista Portlandista McLeod saavutti kultaa 60 metrin aitajuoksusta Jamaikan ennätysajalla 7,41. Toukokuussa 2016 hän voitti Timanttiliigan osakilpailun Dohassa ja Shanghaissa. Saman vuoden kesäolympialaisissa Rio de Janeirossa hän voitti 110 metrin aitojen kultaa ajalla 13,05.

Huhtikuussa 2016 McLeod juoksi 100 metriä aikaan 9,99 s ja hänestä tuli historian ensimmäinen ihminen, joka on juossut 100 metriä alle 10 sekunnin sekä 110 metrin aidat alle 13 sekunnin.

Kesäkuussa 2017 McLeod juoksi Jamaikan mestaruuskilpailuissa maansa ennätyksen 12,90 s. Kaikkien aikojen tilastossa hän nousi jaetulle viidennelle sijalle. Hän voitti maailmanmestaruuden Lontoossa 2017 ajalla 13,04. Dohan MM-kilpailuissa 2019 hänet hylättiin pika-aitojen loppukilpailussa.

## Henkilökohtaiset ennätykset
**Ulkoradoilla**
*100 m: **9,99 s** (Fayetteville 2016)
*200 m: **20,49 s** (Gainesville 2018)
*110 metrin aidat: **12,90 s** (Kingston 2017)
*400 metrin aidat: **49,98 s** (Kingston 2013)

**Sisäradoilla**
*60 metriä: **6,61 s** (Fayetteville 2017)
*200 metriä: **20,48 s** (Fayetteville 2017)
*60 metrin aidat: **7,41 s** (Portland 2016)

## Lähteet
Baramandougou

**Baramandougou** on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen varrella 75 kilometriä Sanista maanteitse koilliseen. Kunnassa on 9&nbsp;100 asukasta (vuonna 2009).

Baramandougoun kunta rajoittuu etelässä Sanin piirin Ténén, lounaassa Fionin ja lännessä Ouolonin, idässä Tominianin piirin Fangasson sekä pohjoisessa Moptin alueen Djennén piirin Niansanarién ja Dandougou Fakalan kuntiin. Seutu kuuluu Sahelin vyöhykkeeseen.

Kuntaan kuuluu kymmenen kylää. Asukkaat ovat etupäässä boboja. Lisäksi on bambaroita, fulbeja ja bozoja. Vallitsevat uskonnot ovat islam, animismi ja kristinusko.

Paikallisia elinkeinoja ovat maanviljely, karjanhoito, käsityöammatit, pienimuotoinen kaupankäynti ja kalastus. Tärkeimmät viljelykasvit ovat hirssi, lehmänpapu, maapähkinä, riisi, sipuli ja tupakka. Kotieläimiä ovat naudat, aasit, hevoset, lampaat ja vuohet. Kunnassa pidetään viikoittaiset markkinat.

Kunnan liikenneyhteydet ovat heikot. Palveluihin kuuluvat neljä julkista koulua, yksi kyläkoulu ja yläkoulu, koulutus- ja kehittämiskeskus sekä terveysasema.

## Lähteet
Terapian tarpeessa (televisiosarja)

**Terapian tarpeessa** () on yhdysvaltalainen tilannekomedia, joka perustuu vuonna 2003 julkaistuun elokuvaan *[[Anger Management]]*. Yhdysvalloissa sarjan esittäminen aloitettiin 28. kesäkuuta 2012 FX:n kanavalla. Suomessa sarjaa on esittänyt TV5.

Sarjan päänäyttelijänä on Charlie Sheen, jonka roolihahmo on hyvin samankaltainen kuin Jack Nicholsonin hahmo elokuvassa.

7. marraskuuta 2014 FX ilmoitti, ettei sarjaa jatketa toisen tuotantokauden jälkeen.

## Juoni

Sarja pyörii Charlie Goodsonin (Charlie Sheen) ympärillä. Hän on vihanhallintaongelmasta kärsivä baseballpelaaja. Tohtori Kate Walesin (Selma Blair) avulla hän pystyi jatkamaan urheilu-uraa MLB-tasolle, kunnes tärkeässä ottelussa menetti hermonsa ja iski mailalla polveensa, mikä johti uran päättymiseen. Charlie palasi koulun penkille ja luki itsensä vihanhallintaterapeutiksi.

Charliella on ex-vaimo Jennifer (Shawnee Smith), jota hän petti useasti urheilu-uransa aikana. Heillä on teini-ikäinen OCD-häiriöinen tytär, Sam.

Kate ja Charlie toimivat toisilleen terapeutteina, minkä lisäksi he tasapainottelevat ystäväsuhteen ja seksisuhteen välillä.

## Sarjan hahmot
* *Charles ”Charlie” Goodson* (Charlie Sheen) on entinen baseball-pelaajaa, nykyinen vihanhallintaterapeutti.
* *Tohtori Kate Wales* (Selma Blair), on Charlien entinen terapeutti-kollega ja seksikumppani.
* *Jennifer Goodson* (Shawnee Smith) on Charlien ex-vaimo.
* *Sam Goodson* (Daniela Bobadilla) on Charlien ja Jenniferin teini-ikäinen tytär.
* *Lacey Patel* (Noureen DeWulf) on piloille hemmoteltu, pinnallinen ja itsetuhoinen vihanhallintaryhmän jäsen.
* *Patrick* (Michael Arden) on homo passiivis aggressiivinen vihanhallintaryhmän jäsen.
* *Nolan Johnson* (Derek Richardson) on kannabista poltteleva nuorukainen ilman minkäänlaista itsevarmuutta, vihanhallintaryhmän jäsen.
* *Ed* (Barry Corbin) on iäkäs poliittisesti epäkorrekti vihanhallintaryhmän jäsen.
* *Sean Healy* (Brian Austin Green) on alussa Charlien arkivihollinen, koska seurustelee Jenniferin kanssa. Myöhemmin heistä tulee naapurit ja he ystävystyvät.
* *Tohtori Jordan Denby* (Laura Bell Bundy) on satunnainen alkoholisti, jonka kanssa Charlie tekee erilaisia psykologisia kokeita.

## Tuotanto
Heinäkuussa 2011 Charlie Sheen ilmoitti suunnittelevansa televisiosarjaa *[[Anger Management]]* -elokuvan ympärille. Sarja oli Sheenin ensimmäinen sen jälkeen kun hänet irtisanottiin CBS:n *[[Miehen puolikkaat|Miehen puolikkaista]]*. FX ilmoitti ostaneensa kymmenen jaksoa kokeeksi ja tilaavansa 90 jaksoa lisää, jos se menestyy. Vuonna 2014 FX ilmoitti, että sarja jää 100 jakson pituiseksi.

## Lähteet

## Aiheesta muualla
* Viralliset kotisivut 
*
Marcel Lomnický

**Marcel Lomnický** (s. 6. heinäkuuta 1987 Nitra, Tšekkoslovakia) on slovakialainen moukarinheittäjä. 180 senttimetriä pitkä ja 90 kilogrammaa painava Lomnický edustaa yhdysvaltalaisen Virginian teknillisen yliopiston yleisurheilujoukkuetta.

Lomnický sijoittui viidenneksi Rio de Janeiron olympialaisissa 2016. Vuosien 2012 kesäolympialaisissa Lontoossa ja 2021 Tokiossa hän jäi karsintaan. Hän on osallistunut viidesti MM-kilpailuihin, vuosina 2011, 2013, 2015, 2017 ja 2019 parhaana tuloksenaan Moskovan 2013 ja Pekingin 2015 kilpailuiden kahdeksas sija. EM-kilpailuissa Lomnický on ollut mukana vuosina 2010, 2012, 2014, 2016 ja 2018, parhaina sijoituksinaan vuoden 2016 kisojen viides ja 2014 seitsemäs tila. Vuoden 2015 Euroopan kisoissa Bakussa (Euroopan joukkuemestaruuskilpailujen kolmosliiga) Lomnický voitti moukarinheiton. Hänellä on myös kaksi hopeaa kesäuniversiadeista vuosilta 2011 ja 2013.

## Ennätykset
* 79,19 m (Trnava 2021)

## Lähteet
Pernilla

**Pernilla** on naisen etunimi. Pernilla on lyhentymä nimestä Petronella, joka on johdettu roomalaisesta sukunimestä Petronius.

Suomessa nimi Pernilla on yleistynyt vasta 1960-luvulta lähtien. Digi- ja väestötietoviraston tietojen nimi on vuosina 1960–2019 annettu kaikkiaan 610 henkilölle. Sitä vastoin ennen vuotta 1960 syntyneitä Pernilloja on alle 10. Pernillan nimipäivä on vuodesta 1995 lähtien ollut suomen­ruotsalaisen kalenterin mukaan 29. kesäkuuta; suomen­kielisessä kalenterissa nimeä ei ole.

Norjassa ja Tanskassa on nimestä variaatio, Pernille.

## Tunnettuja Pernilloja

* Pernilla August (s. 1958), ruotsalainen näyttelijä 
* Pernilla Burholm (s. 1974), ruotsalainen jääkiekkoilija
* Pernilla Böckerman (s. 2000), suomalainen fitness-urheilija ja sosiaalisen median vaikuttaja
* Pernilla Karlsson (s. 1990), suomalainen laulaja
* Pernilla Nordlund (s. 1990), suomalainen jalkapalloilija
* Pernilla Söderlund (s. 1969), ahvenanmaalainen poliitikko
* Pernilla Wahlgren (s. 1967), ruotsalainen laulaja, näyttelijä ja tv-juontaja
* Pernilla Wiberg (s. 1970), ruotsalainen alppihiihtäjä
* Pernilla Winberg (s. 1989), ruotsalainen jääkiekkoilija
* Pernilla Österberg, *Nilla Kjellsdotter* (s. 1987), suomenruotsalainen rikoskirjailija

## Kuvitteellisia Pernilloja

* Pernilla, päähenkilön puoliso Ludvig Holbergin näytelmässä Jeppe Niilonpoika

## Lähteet
Ateenan maanjäristys 1999

**Ateenan maanjäristys 1999** oli maanjäristys, joka tapahtui Kreikassa 7. syyskuuta 1999 kello 14.56 paikallista aikaa. Sen keskus sijaitsi Ateenan lähellä. Maanjäristyksen magnitudi oli 6,0 ​ja intensiteetti IX, ja se tapahtui noin 10 kilometrin syvyydessä.

Järistys kesti arviolta 15 sekuntia ja oli maan tuhoisin luonnonmullistus sitten vuoden 1981 maanjäristysten. Vaikutukset huomattiin suurella alueella Keski-Kreikassa. Ateenan metropolialueen läheisyys lisäsi aineellisia tuhoja. Tuhoja aiheutui erityisesti Áno Liósiassa, Acharnésissa, Fylíssä ja Thrakomakedónesissa. Maanjäristys tunnettiin aina Turkin İzmirissä saakka. Järistyksessä kuoli 143 ja loukkaantui noin  henkeä.

Järistys sattui vain alle kuukausi sen jälkeen kun Turkissa oli ollut huomattavasti tuhoisampi İzmitin maanjäristys. Maitten toisilleen antama katastrofiapu lievitti tulehtuneita diplomaattisuhteita.

## Lähteet

## Aiheesta muualla
Dah

**Dah** on maalaiskunta ja sen keskuskylä Ségoun alueen Sanin piirissä Malissa. Se sijaitsee 20 kilometriä Sanista etelään. Kunnassa on 12&nbsp;900 asukasta (vuonna 2009).

Dahin kunta rajoittuu etelässä Sanin piirin Sourountounan, lännessä Diélin ja N’Torosson, pohjoisessa Niasson, Sanin ja Somon sekä idässä Tominianin piirin Yasson kuntiin. Seutu kuuluu Sudanin ja Sahelin siirtymäalueeseen. Pinnanmuodostukseltaan se on tasankoa. Pysyviä vesistöjä ei ole.

Kuntaan kuuluu 26 kylää. Asukkaat ovat bambaroita, miniankoja, fulbeja ja markoja.

Seudun pääelinkeinot ovat maanviljely ja karjanhoito. Djebén alangolla kehitetään riisin viljelyä. Kotieläimiä ovat naudat, lampaat, vuohet, hevoset ja aasit. Lisäksi harjoitetaan keräilyä, pienimuotoista kaupankäyntiä ja käsityöammatteja. Dahissa ja Tourassa pidetään viikoittaiset markkinat.

Kunnan läpi kulkee Sanista etelään johtava maantie RN13. Palveluihin kuuluvat kaksi julkista koulua, seitsemän kyläkoulua, koraanikoulu ja terveysasema.

## Lähteet